પછી આયુષીએ વધુમાં જણાવતાં કહ્યું કે, આખો દિવસ બહાર ફરવાના જ છે સાંજે કોન્સર્ટમાં જ આવશે.આટલુ સાંભળ્યા પછી તો સ્પર્શ પાસે બોલવા જેવું કઈ ખાસ બાકી નહતું એટલે એને ખાલી એટલું કહી દીધું કે ‘ફરવામાંથી નવરા પડો તો મળી લેજો અમને!!’ એના જવાબમાં ‘હા પાકું મળશું’ એમ સાંભળ્યા બાદ સ્પર્શે એ દિવસ સવારની ઈવેન્ટ ડ્રામા વિશે કહી ફાવે તો આવજો મઝા આવશે એવું જણાવ્યું.પણ આયુષી પર આની કઈ અસર ના થઈ અને એ પોતાના પ્લાન વિશે કહેવા લાગી કે,એ લોકો અગિયાર વાગ્યા જેવું પહોંચશે પછી એકોમોડેશનનું કરીને ફરવા જતાં રહેશે,એને કોઈક કિલ્લો જોવો છે,અને મેઈન તો એના માટે જ એ આવે છે.પછી આનો તો કોઈ રીપ્લાય ન આપવો જ સ્પર્શને યોગ્ય લાગ્યું.